Predkladacia   správa

	

V  dňoch   8.-9.  apríla  2002    sa  v   Moskve   konalo,   v súlade  so  svojím   štatútom, 10. zasadnutie Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou  ( ďalej  MVK).
Program  rokovania  MVK  sa  konal  v súlade s predloženým materiálom „Informácia  o príprave 10. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou,“ ktorú vláda Slovenskej  republiky prerokovala dňa  3. apríla 2002  a vzala ju na vedomie. 
Materiál  „Správa z  10. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou“  sa  predkladá na rokovanie vlády SR na základe jej uznesenia č. 735/2001, bod B.8.,   s cieľom  oboznámiť  vládu   Slovenskej  republiky s výsledkami rokovania,  zapracovanými do   záverečného  protokolu.  
 Na základe  prijatých záverov a odporúčaní,  obsiahnutých  v  Protokole 10. zasadnutia Medzivládnej  komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou,   bol vypracovaný  návrh uznesenia vlády SR  s úlohami pre  jednotlivé  rezorty,  inštitúcie  a organizácie.
Materiál bol predložený na  medzirezortné  pripomienkové  konanie uskutočnené v rámci zasadnutia členov a expertov slovenskej časti  MVK a zverejnený na internete v zmysle § 5 zákona č. 211/2000 Z. z. o slobodnom prístupe k informáciám s upozornením, že sa začalo pripomienkové konanie. Vznesené pripomienky boli do predkladaného materiálu  zapracované.